title: 2012/600/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (Frontex) għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/288

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2010
   (2012/600/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 2007/2004 tal-Kunsill tas-26 ta’ Ottubru 2004 li jistabbilixxi l-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni (3), u b’mod partikolari l-Artikolu 30 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0133/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea jagħti kwittanza rigward l-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 39.

      (2)  ĠU L 248, 16.9.2002, p. 1.

      (3)  ĠU L 349, 25.11.2004, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (Frontex) għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri għas-sena finanzjarja 2010, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

                  —

                  wara li kkunsidra r-Regolament (KE) Nru 2007/2004 tal-Kunsill tas-26 ta’ Ottubru 2004 li jistabbilixxi l-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni tal-Istati tal-Unjoni Ewropea (3), u b’mod partikolari l-Artikolu 30 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0133/2012),

                  A.

                  billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2010 huma affidabbli, u li l-operazzjonijiet li jaqgħu taħthom huma legali u regolari,

                  B.

                  billi fl-10 ta’ Mejju 2011 il-Parlament ta lid-Direttur Eżekuttiv tal-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni l-kwittanza għall-implimentazzjoni tal-baġit tal-Aġenzija għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              iħeġġeġ lill-Aġenzija ttejjeb il-livell tal-użu tal-approprjazzjonijiet billi tfassal struzzjonijiet adegwati u proċeduri għall-analiżi ta’ ammonti potenzjali ta’ trasferimenti ’l quddiem li għandhom jitnaqqsu għal ammont minimu ta’ approprjazzjonijiet ittrasferit ’il quddiem,

                              —

                              wera tħassib minħabba li l-Aġenzija kellha tikkanċella approprjazzjonijiet ta’ EUR 13 900 000 għall-2009 u ta’ EUR 13 000 000 għall-2008,

                              —

                              stieden lill-Aġenzija tippreżenta tqabbil tal-operazzjonijiet li saru matul is-sena li għaliha għandha tingħata l-kwittanza u dawk li saru matul is-sena finanzjarja ta’ qabel

                  C.

                  billi l-baġit ġenerali tal-Aġenzija għas-sena 2010 kien EUR 93 200 000 li huwa żieda ta’ 4,95 % meta mqabbel mas-sena finanzjarja 2009, billi l-kontribuzzjoni inizjali tal-Unjoni għall-baġit tal-Aġenzija għas-sena 2010 kienet EUR 83 000 000 meta mqabbla ma’ EUR 78 000 000 fl-2009 (6), li jirrapreżenta żieda ta’ 6,41 %,

         Il-ġestjoni baġitarja u finanzjarja

                  1.

                  Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 83 000 000; josserva madankollu li EUR 2 550 000, li ġejjin mill-irkupru tal-bilanċ pożittiv, żdiedu ma’ dan l-ammont, u għaldaqstant il-kontribuzzjoni totali tal-Unjoni tilħaq l-ammont ta’ EUR 85 550 000 għall-2010;

                  2.

                  Jistabbilixxi mill-adozzjoni definittiva tal-baġit ġenerali tal-Unjoni għas-sena finanzjarja 2010 li skont it-Titolu I (Infiq tal-persunal) u t-Titolu II (Amministrazzjoni), l-approprjazzjonijiet tal-Unjoni gaħs-sena 2010 ammontaw għal EUR 23 633 000 f’termini tal-impenji u EUR 19 000 000 f’termini ta’ ħlasijiet; jinnota wkoll li skont it-Titolu III (Infiq operattiv) l-approprjazzjonijiet kienu jammontaw għal EUR 59 367 000 f’termini ta’ impenji u EUR 38 000 000 f’termini ta’ ħlasijiet;

                  3.

                  Jirrikonoxxi mir-Rapport Ġenerali tiegħu li fl-2010 l-Aġenzija kkonsmat 95 % tal-baġit tal-approprjazzjonijiet għall-impenji għad-dispożizzjoni tagħha u li d-differenzi bejn it-titolu kienu limitati, 99 % għat-Titolu I, 80 % għat-Titolu II u 97 % għat-Titolu III;

                  4.

                  Jistabbilixxi mill-Kontijiet Finali li l-livell ta’ ħlasijiet tal-baġit għall-2010 tjieb minn 61 % fl-2009 għal 69 % fl-2010; jinnota, barra minn hekk, mill-Aġenżija li l-livelli tal-ħlasijiet għall-baġit operattiv għall-2010 laħqu 79 % meta mqabbla ma’ 65 % fl-2009;

         Approprjazzjonijiet riportati

                  5.

                  Jinsab imħasseb li l-Qorti tal-Awdituri ilha tirrapporta trasfermenti ’il quddiem mill-2006; jinnota b’mod partikolari li għas-sena 2010 ammont ta’ EUR 26 500 000, li jirrappreżenta 28 % tal-baġit disponibbli, ġie trasferit ’il quddiem għall-2011 u li EUR 12 000 000 biss minn dan l-ammont kienu jikkorrispondu għal ammonti dovuti. jistieden lill-Aġenzija tressaq informazzjoni lill-awtorità ta’ kwittanza sa mhux aktar tard mill-15 ta’ Diċembru 2012; jieħu nota tal-ġustifikazzjonijiet mogħtija mill-Aġenzija, jiġifieri l-ħtieġa li tkun żgurata l-kontinwità fl-attivitajiet operazzjonali tal-Aġenzija u l-allokazzjoni tal-fondi għall-użu fl-ewwel kwart tas-sena ta’ wara; itenni li l-prattika tar-riport tal-approprjazzjonijiet għandha tiġi limitata strettament u m’għandhiex ixxekkel il-prattiki ta’ ġestjoni finanzjarja tajba; jitlob li l-Aġenzija ssegwi l-prinċipju tal-annwalità fil-futur;

                  6.

                  Jenfassiza għal darba oħra, li livell għoli ta’ trasferimenti ’l quddiem u kanċellazzjonijiet huma indikattivi tan-nuqqas ta’ kapaċità tal-Aġenzija li tiġġestixxi żieda daqstant kbira fil-baġit tagħha. jistaqsi jekk l-awtorita’ baġitarja tkunx aktar responsabbli jekk fil-futur turi kawtela meta tkun qegħda tiddeċiedi dwar zidiet fil-baġit tal-Aġenzija, fid-dawl taż-żmien meħtieġ għat-twettiq ta’ attivitajiet ġodda. għalhekk jistieden lill-Aġenzija tipprovdih b’dettalji aktar kompluti dwar il-vijabbiltà ta’ impenji futuri;

                  7.

                  Huwa konxju li, minħabba n-natura permanenti jew fit-tul tal-operazzjonijiet konġunti tal-Aġenzija huwa inevitabbli li l-eżekuzzjoni tal-impenji korrispondenti testendi lil hinn minn tmiem is-sena; madankollu, iħeġġeġ lill-Aġenzija, biex tibqa’ tnaqqas kemm jista’ jkun il-volum tal-approprjazzjonijiet trasferiti ’l quddiem billi ssaħħaħ il-monitoraġġ tal-attivitajiet konġunti sabiex taġġusta l-għotjiet kmieni kemm jista’ jkun.

                  8.

                  Jinnota xi azzjoni fl-2010, dwar ir-reviżjoni tal-Aġenzija tal-hekk imsejħa skedi REM (spejjeż kontinwi tal-mezzi) sabiex jittejjeb l-ipprogrammar u l-monitoraġġ;

         Sistema ta’ kontabilita’

                  9.

                  Jirrikonoxxi l-osservazzjonijiet min-naħa tal-Qorti tal-Awdituri, ta’ dgħufijiet fir-rigward tas-sistema kontabilistika tal-Aġenzija; jinnota fil-fatt li dawn għad iridu jiġu validati mill-Uffiċjal ta’ Kontabilità, kif rekwiżit mir-Regolament Finanzjarju; madanakollu jinnota t-tweġiba tal-Aġenzija, li tiddikjara li bdiet proġett dwar il-Kumpilazzjoni ta’ Proċess tan-Negozju għal proċessi finanzjarji fil-bidu tas-sena 2011 u li l-validazzjoni kellha titlesta matul l-aħħar sitt xhur tal-2011; għalhekk jitlob li l-Qorti tal-Awdituri tkun assigurata dwar dan il-punt;

                  10.

                  Jinnota li l-osservazzjonijiet min-naħa tal-Qorti tal-Awdituri, ta’ dgħufijiet fis-sistema għar-rikonċiljazzjoni tad-dikjarazzjonijiet tal-fornituri ma’ rekords korrispondenti fl-Aġenzija; jieħu nota tar-risposta tal-Aġenzija li l-biċċa l-kbira tal-entitajiet pubbliċi ma għandhomx sistemi ta’ kontabilità ċentralizzati u xi wħud minnhom ma jimplimentawx kontabilità bbazzata fuq l-arretrati, u dan jagħmel ir-rikonċiljazzjoni tal-bilanċji dovuti lill-fornituri, diffiċli; jinnota li l-impenn tal-Aġenzija biex tagħmel kuntatt mal-awtoritajiet nazzjonali biex tipprova timplimenta proċeduri alternattivi bil-ħsieb li tirrikonċilja l-bilanċji tagħha ma’ dawk tal-fornituri tagħha; jistieden lill-Aġenzija tinforma b’mod regolari lill-awtorità ta’ kwittanza dwar il-progress li sar mal-awtoritajiet nazzjonali biex din il-kwestjoni tissolva;

                  11.

                  Jitlob li l-Qorti tal-Awdituri, fir-rapport tagħha dwar il-kontijiet annwali tal-Aġenzija għas-sena finanzjarja 2011, tevalwa iktar bir-reqqa l-infiq tal-baġit operazzjonali b’rabta mal-objettivi li ssegwi l-Aġenzija u l-kisbiet tagħha;

         Akkwisti u għotjiet pubbliċi

                  12.

                  Jirrikonoxxi mill-Kontijiet Definittivi li l-Aġenzija għandha żewġ kawżi ta’ litigazzjoni pendenti relatati mal-proċeduri għall-offerti pubbliċi u li l-Applikanti talbu kumpens ta’ EUR 10 794 806 għad-danni li ġarrbu; iħeġġeġ lill-Aġenzija tinforma b’mod regolari lill-awtorità ta’ kwittanza dwar l-iżviluppi f’dawn iż-żewġ kawżi;

                  13.

                  Jista’ jara fil-Kontijiet Finanzjarji li l-Aġenzija kkonkludiet 751 ftehimiet ta’ għotjiet jew Deċiżjonijiet Speċifiċi ta’ Finanzjament mal-imsieħba tagħha, fejn l-ammont totali tal-attivitajiet kofinanzjati kien EUR 53 000 000;

                  14.

                  Barra minn hekk, jinnota li fost il-751 għotja, 270 minnhom ma ġewx ipproċessati mill-Aġenzija għal ħlas finali u li fir-rigward ta’ 92 minnhom l-Aġenzija ħallset l-ammont ta’ prefinanzjament ta’ EUR 5 100 000;

         Il-ġestjoni tal-għotjiet

                  15.

                  Jistieden lill-Aġenzija twettaq kontrolli ex-post fil-forma ta’ żjarat fuq il-post;

                  16.

                  Madankollu, jinnota li l-Aġenzija eżaminat mill-ġdid l-iskedi REM, li huma l-bażi għal stimi tal-baġit u talbiet għal rifużjoni;

         Riżorsi Umani

                  17.

                  Jistabbilixxi mir-Rapport Ġenerali li 74 proċedura ta’ reklutaġġ twettqu fl-2010; jinnota li l-proċeduri ta’ reklutaġġ għal erba’ karigi ġodda mill-2010, kienu għaddejjin u kienu mistennija li se jitlestew fl-ewwel kwart tal-2011 u li l-għadd totali tal-persunal tal-Aġenzija fi tmiem l-2010 kien 294 membru miċ-ċifra totali approvata mill-Pjan ta’ Stabbiliment, ta’ 298 membru;

         Il-prestazzjoni

                  18.

                  Jistieden lill-Aġenzija tiżviluppa aktar il-koerenza fl-ippjanar strateġiku u annwali tal-operazzjonijiet tagħha; jinnota, fil-fatt, li l-objettivi tal-Programme ta’ Ħidma Annwali (AWP) għall-2010 mhumiex marbuta biċ-ċar ma’ dawk għall-istess sena fil-Pjan Multi-Annwali 2010-2013; ifakkar lill-Aġenżija li n-nuqqas ta’ rabta ċara u u ta’ konsistenza bejn d-dokumenti ta’ ppjanar differenti jistgħu jkollhom impatt negattiv fuq l-implimentazzjoni tal-pjan strateġiku;

                  19.

                  Jista’ jara mir-Rapport Ġenerali li minkejja l-fatt li l-baġit tal-Aġenzija żdied fl-2010, l-attivitajiet ta’ tħaddim netti allokati naqqsu minn EUR 48 200 000 għal EUR 47 400 000 iżda n-numru ta’ sigħat tax-xogħol tal-persunal żdied b’27 % għal 6 411;

                  20.

                  Jilqa’ l-isforzi tal-Aġenzija li ttejjeb il-monitoraġġ tagħha tal-baġit operazzjonali; jirrikonoxxi li l-ewwel Timijiet ta’ Intervent Rapidu fil-Fruntieri ntbagħtu f’Novembru 2010 u li dan irriżulta f’bidliet sinifikanti fil-baġit tal-Aġenzija;

                  21.

                  Jinnota li l-kwittanza għall-implimentazzjoni tal-baġit għall-Aġenzija għandha tkompli tiġi bbażata aktar fuq il-prestazzjoni tagħha matul is-sena.

         Verifika Interna

                  22.

                  Jirrikonoxxi li fl-2010 s-Servizz ta’ Verifika Interna (SVI) wettaq verifika dwar il-pjan operattiv, ibbażata fuq l-input tal-partijiet interessati interni u esterni; jinnota b’mod partikolari li l-iskop ta’ din il-verifika jkopri:

                              —

                              il-konsistenza tal-ippjanar strateġiku u l-ippjanar annwali tal-operazzjonijiet,

                              —

                              l-adegwatezza tal-proċess għat-tħejjija tal-ippjanar operattiv b’attenzjoni speċjali għall-involviment tal-partijiet interessati relevanti,

                              —

                              l-adegwatezza tal-proċess għall-ġbir ta’ opinjonijiet b’rispons mill-attivitajiet operattivi u l-użu tiegħu għat-tħejjija ta’ ppjanar futur,

                              —

                              l-adegwatezza tal-proċess għall-ġestjoni ta’ talbiet ad hoc min-naħa tal-partijiet interessati dwar l-ippjanar operattiv;

                  23.

                  Jistieden, f’dan il-kuntest, lill-Aġenzija tiżgura li l-objettivi kollha tal-Pjan Multiannwali huma tradotti b’mod ċar u xieraq fil-PĦA;

                  24.

                  Madanakollu, jilqa’ l-fatt li l-Aġenzija tindirizza r-riskji għal kull operazzjoni speċifikafil-pjanijiet operattivi tagħha, jinnota wkoll, bi pjaċir, li l-Aġenzija tuża t-tagħlimiet miksuba waqt l-implimentazzjoni tal-operazzjonijiet tagħha sabiex ittejjeb it-tħejjija tal-pjan operattiv sussegwenti;

                  25.

                  Jirrikonoxxi li s-SVI xorta jeħtieġ li jirrivedi l-implimentazzjoni min-naħa tal-Aġenzija, ta’ seba rakkomandazzjonijiet “importanti ħafna” li ħarġu mill-verifiki preċedenti tas-SVI; jinnota b’mod partikolari li dawn ir-rakkomandazzjonijiet jikkonċernaw:

                              —

                              l-verifika tal-2009 dwar il-ġestjoni tal-għotjiet, u b’mod notevoli l-valutazzjoni tal-ħtieġa li jintalab ċertifikat biex tiġi pproċessata talba għall-ħlas, it-tħejjija ta’ politika dwar verifiki u kontrolli, il-ftehim legali dwar il-pjan operattiv mal- imsieħba, u d-deskrizzjoni tal-kriterji ta’ valutazzjoni,

                              —

                              l-verifika ta’ segwitu 2008 dwar Sistema ta’ Kontroll Intern, u b’mod partikolari persunal adegwat biex tikseb l-objettivi tagħha,

                              —

                              l-verifika 2007 dwar Sistema ta’ Kontroll Intern, u b’mod partikolari r-reviżjoni tal-proċedura ta’ reġistrazzjoni u deskrizzjoni u komunikazzjoni tajba u kompluta tal-impjieg, lill-persunal;

                  26.

                  Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

                  27.

                  Jirreferi, fir-rigward tal-kummenti l-oħrajn li jakkupanjaw id-Deċiżjoni tiegħu għal kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 39.

         (2)  ĠU L 248, 16.9.2002, p. 1.

         (3)  ĠU L 349, 25.11.2004, p. 1.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 224.

         (6)  ĠU L 64, 12.3.2010, p. 1016.

         (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).

      ANNESS

         RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

                  Frontex

                  2006

                  2007

                  2008

                  2009

                  Il-prestazzjoni

                  mhux applikabbli

                  mhux applikabbli

                              —

                              Jistieden lill-Aġenzija tistabbilixxi fil-pront rabta bejn il-programm ta’ ħidma tagħha u l-istituzzjoni finanzjarja tagħha → L-Aġenzija adottat pjan multiannwali għall-perjodu 2010-2013 minkejja n-nuqqas ta’ dispożizzjoni għal dan fir-regolament bażiku tagħha.

                              —

                              Jistieden lill-Aġenzija tistabbilixxi analiżi dijakronika tal-operazzjonijiet imwettqa f’din is-sena u f’dik preċedenti

                              —

                              Jistieden lill-Aġenzija tistabbilixxi rabta mill-aktar fis possibli bejn il-programm ta’ ħidma tagħha u l-previzjonijiet finanzjarji tagħha

                              —

                              Jistieden lill-Aġenzija tippreżenta tqabbil tal-operazzjonijiet li saru matul is-sena li għaliha għandha tingħata l-kwittanza u dawk li saru matul is-sena finanzjarja ta’ qabel

                              —

                              Madankollu jitlob lill-Aġenzija tipprovdi informazzjoni dwar l-impatt tal-operazzjonijiet tagħha u biex tinforma l-awtorità tal-kwittanza b’dan;

                  Ġestjoni baġitarja u finanzjarja

                              —

                              L-impenji legali ttieħdu qabel l-impenji baġitarji korrispondenti

                              —

                              Il-prinċipji baġitarji tal-annwalità u l-ispeċifikazzjoni ma kinux osservati b’mod strett: ir-rata ta’ ammonti trasferiti għas-sena ta’ wara kienet ta’ aktar minn 70 % globalment u kważi 85 % għan-nefqa operazzjonali

                              —

                              Problemi rekorrenti fis-sistema tal-impenji tal-Aġenzija: impenji baġitarji saru wara impenji legali (25 każ) u ftehimiet ta’ għoti mal-pajjiżi sħab ġew iffirmati għal azzjonijiet li nbdew jew li saħansitra ngħalqu

                              —

                              Dgħufijiet fl-ipprogrammar u l-monitoraġġ tal-attivitajiet tal-Aġenzija (70 % tal-approprjazzjonijiet disponibbli ma ntefqux; l-impenji li ġew trasferiti li saru abbażi ta’ stimi eċċessivi tal-ispejjeż)

                              —

                              Jistieden lill-Aġenzija teżerċita l-funzjoni tagħha bis-sħiħ u biex tkompli ttejjeb il-ġestjoni finanzjarja tagħha

                              —

                              Jistieden lill-Aġenzija ttejjeb il-ġestjoni finanzjarja tagħha fir-rigward tar-rimborz tal-ispejjeż ikkuntrattati mill-Istati Membri bl-identifikazzjoni tal-għeruq tal-problema

                              —

                              L-Aġenzija għandha tintroduċi sistema effikaċi għall-iskedar u l-monitoraġġ tal-iskadenzi kuntrattwali stipulati; proċess għall-valutazzjoni tar-riskju għall-attivitajiet tagħha; sistema ta’ impenji differenzjati f’baġits futuri biex isiru l-għotjiet sabiex jiġi rremedjat il-livell għoli ta’ trasferimenti u kanċellazzjonijiet; il-fatt li l-impenji legali daħlu fis-seħħ qabel l-impenji baġitarji korrispondenti, il-fatt li l-proċeduri ta’ reklutaġġ ma jżommux mar-regoli (proċeduri ta’ trasparenza non-diskriminatorji)

                              —

                              Iħeġġeġ lill-Aġenzija ttejjeb il-livell tal-użu tal-approprjazzjonijiet billi tfassal struzzjonijiet adegwati u proċeduri implimentattivi għall-analiżi ta’ ammonti potenzjali ta’ trasferimenti ’l quddiem li għandhom jitnaqqsu għal ammont minimu ta’ approprjazzjonijiet ittrasferit ’il quddiem,

                              —

                              Jinsab imħasseb li l-Aġenzija kellha tikkanċalla approprjazzjonijiet (EUR 13 900 000  għall-2009, EUR 13 000 000  għall-2008)

                              —

                              Livell għoli ta’ trasferimenti u kanċellazzjonijiet huwa indikattiv tan-nuqqas ta’ kapaċità tal-Aġenzija li tiġġestixxi żieda daqstant kbir fil-baġit tagħha, għalhekk jistieden lill-Aġenzija tipprovdih b’dettalji aktar kompleti dwar il-vijabbiltà tal-impenji futuri

                              —

                              Jistieden lill-Aġenzija biex ittejjeb il-Ġestjoni tagħha tal-Għotjiet

                  Riżorsi Umani

                  mhux applikabbli

                  mhux applikabbli

                              —

                              Kwestjonijiet fil-proċeduri ta’ reklutaġġ

                  mhux applikabbli

                  Il-Verifika Interna

                  mhux applikabbli

                  mhux applikabbli

                  Jistieden lill-Aġenzija tissodisfa 4 mit-23 rakkomandazzjoni magħmula mill-IAS: jiġifieri t-tlestija tad-deskrizzjonijiet tal-impjiegi u l-istipular tal-objettivi għall-membri tal-persunal, it-tisħiħ tas-sigurtà, it-titjib tar-reġistrazzjoni tal-posta, it-tisħiħ tal-proċess tal-ġestjoni tal-għotjiet u li tiġi żgurata l-konformità mar-Regolament Finanzjarju

                              —

                              Jirrikonoxxi li minn 19-il rakkomandazzjoni maħruġa mill-IAS, 6 ġew implimentati b’mod inadegwat, 10 minnhom għadhom għaddejjin u 3 tlestew iżda għad iridu jiġu verifikati mill-IAS.


title: 2013/202/UE: Deċiżjoni tal-Kunsill tat- 23 ta' Lulju 2012 dwar l-iffirmar, f'isem l-Unjoni Ewropea, u l-applikazzjoni proviżorja ta' Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni#Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni

text:
               27.4.2013

               MT

               Il-Ġurnal Uffiċjali tal-Unjoni Ewropea

               L 117/1

         DEĊIŻJONI TAL-KUNSILL
   tat-23 ta' Lulju 2012
   dwar l-iffirmar, f'isem l-Unjoni Ewropea, u l-applikazzjoni proviżorja ta' Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni
   (2013/202/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 217 flimkien mal-Artikolu 218(5) u l-ewwel subparagrafu tal-Artikolu 218(8) tiegħu,
   Wara li kkunsidra l-proposta li saret mill-Kummissjoni Ewropea,
   Billi:

               (1)

               Fit-18 ta’ Ġunju 2007, il-Kunsill awtorizza lill-Kummissjoni sabiex tinnegozja Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra (1), fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni ( “il-Protokoll”),

               (2)

               Dawn in-negozjati ġew konklużi.

               (3)

               Il-Protokoll għandu jiġi ffirmat f’isem l-Unjoni, suġġett għall-konklużjoni tiegħu f’data aktar tard.

               (4)

               Il-Protokoll għandu jiġi applikat fuq bażi provviżorja, skont l-Artikolu 10 tiegħu, sakemm jitlestew il-proċeduri tal-konklużjoni formali tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni (“il-Protokoll”) huwa b’dan awtorizzat f’isem l-Unjoni, suġġett għall-konklużjoni tiegħu.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b'dan awtorizzat sabiex jinnomina l-persuna jew persuni li jkollhom is-setgħa li jiffirmaw il-Protokoll f'isem l-Unjoni.
   Artikolu 3
   Il-Protokoll għandu japplika b’mod provviżorju mid-data tal-iffirmar tiegħu (2), sakemm jitlestew il-proċeduri meħtieġa għall-konklużjoni tiegħu.
   Artikolu 4
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Lulju 2012.

            Għall-Kunsill

            Il-President

         C. ASHTON

      (1)  ĠU L 129, 15.5.2002, p. 3.

      (2)  Id-data li minnha l-Protokoll ser japplika proviżorjament ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      PROTOKOLL
      għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju Ħaxemita tal-Ġordan, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju Ħaxemita tal-Ġordan dwar il-prinċipji ġenerali għall-parteċipazzjoni tar-Renju Ħaxemita tal-Ġordan fil-programmi tal-Unjoni
      L-UNJONI EWROPEA, minn hawn ’il quddiem imsejħa “l-Unjoni”,
      minn naħa waħda, kif ukoll
      IR-RENJU ĦAXEMITA TAL-ĠORDAN, minn hawn ’il quddiem imsejjaħ “il-Ġordan”
      min-naħa l-oħra,
      minn hawn ’il quddiem imsejħin “il-Partijiet”
      BILLI:

                  (1)

                  Ir-Renju Ħaxemita tal-Ġordan ikkonkluda Ftehim Ewro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom min-naħa waħda, u r-Renju Ħaxemita tal-Ġordan min-naħa l-oħra (1) (minn issa “il-Ftehim”), li daħal fis-seħħ fl-1 ta' Mejju 2002.

                  (2)

                  Il-Kunsill Ewropew ta’ Brussell tas-17 ut-18 ta’ Ġunju 2004 laqa’ b'mod favorevoli l-proposti tal-Kummissjoni Ewropea għal Politika Ewropea tal-Viċinat (PEV) u approva l-konklużjonijiet tal-Kunsill tal-14 ta’ Ġunju 2004.

                  (3)

                  Il-Kunsill tal-Unjoni Ewropea, f’bosta okkażjonijiet oħrajn, ikkonkluda ripetutament favur din il-politika.

                  (4)

                  Il-Kunsill, fil-5 ta’ Marzu 2007, esprima appoġġ għall-approċċ ġenerali u globali deskritt fil-Komunikazzjoni tal-Kummissjoni tal-4 ta’ Diċembru 2006 sabiex l-imsieħba tal-Politika Ewropea tal-Viċinat jipparteċipaw fl-aġenzi Komunitarji u l-programmi Komunitarji fuq il-merti tagħhom u fejn hekk jippermettu l-bażijiet legali.

                  (5)

                  Il-Ġordan esprima x-xewqa li jipparteċipa f’għadd ta’ programmi tal-Unjoni.

                  (6)

                  It-termini u l-kondizzjonijiet speċifiċi, b'mod partikolari, il-kontribuzzjoni finanzjarja u l-proċeduri ta’ rapportar u ta' evalwazzjoni, dwar il-parteċipazzjoni tal-Ġordan f’kull programm partikolari għandhom jiġu ddeterminati f'Memorandum ta' Ftehim bejn il-Kummissjoni u l-awtoritajiet kompetenti tal-Ġordan,

            FTEHMU KIF ĠEJ:
      Artikolu 1
      Il-Ġordan għandu jitħalla jipparteċipa fil-programmi tal-Unjoni attwali u futuri kollha miftuħa għall-parteċipazzjoni tar-Renju Ħaxemita tal-Ġordan skont id-dispożizzjonijiet relevanti li jadottaw dawn il-programmi.
      Artikolu 2
      Il-Ġordan għandu jikkontribwixxi finanzjarjament għall-baġit ġenerali tal-Unjoni Ewropea li jikkorrispondi għall-programmi speċifiċi li fihom jipparteċipa l-Ġordan.
      Artikolu 3
      Ir-rappreżentanti tal-Ġordan għandhom jitħallew jieħdu sehem, bħala osservaturi u għall-punti li jirrigwardaw il-Ġordan, fil-kumitati ta' ġestjoni responsabbli għas-sorveljanza tal-programmi li fihom il-Ġordan jikkontribwixxi finanzjarjament.
      Artikolu 4
      Proġetti u inizjattivi mressqa minn parteċipanti mill-Ġordan għandhom, kemm jista’ jkun, ikunu suġġetti għall-istess kondizzjonijiet, regoli u proċeduri li għandhom x’jaqsmu mal-programmi kkonċernati kif huma applikati għall-Istati Membri.
      Artikolu 5
      It-termini u l-kondizzjonijiet speċifiċi dwar il-parteċipazzjoni tal-Ġordan f’kull programm partikolari tal-Unjoni, b'mod partikolari l-kontribuzzjoni finanzjarja u l-proċeduri ta’ rapportar u ta' evalwazzjoni, għandhom jiġu ddeterminati f'Memorandum ta' Ftehim bejn il-Kummissjoni u l-awtoritajiet kompetenti tal-Ġordan abbażi tal-kriterji stabbiliti mill-programmi kkonċernati.
      Jekk il-Ġordan japplika għall-assistenza esterna tal-Unjoni biex jipparteċipa fi programm partikolari tal-Unjoni abbażi l-Artikolu 3 tar-Regolament (KE) Nru 1638/2006 tal-Parlament Ewropew u tal-Kunsill tal-24 ta' Ottubru 2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija (2) jew skont kwalunkwe Regolament simili li jipprovdi għall-assistenza esterna tal-Unjoni lill-Ġordan li jista' jiġi adottat fil-ġejjieni, il-kondizzjonijiet li jirregolaw l-użu mill-Ġordan tal-assistenza esterna tal-Unjoni għandhom jiġu ddeterminati bi ftehim dwar l-iffinanzjar, li jirrispetta b’mod partikolari l-Artikolu 20 tar-Regolament (KE) Nru 1638/2006.
      Artikolu 6
      Kull Memorandum ta’ Ftehim konkluż skont l-Artikolu 5, għandu jistipula, skont ir-Regolament tal-Kunsill (KE, Euratom) Nru 1605/2002 tal-25 ta' Gunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej (3), li l-kontroll jew awditjar finanzjarju jew verifikazzjonijiet oħra, inklużi investigazzjonijiet amministrattivi se jitwettqu minn, jew taħt l-awtorità tal-Kummissjoni Ewropea, tal-Uffiċċju Ewropew Kontra l-Frodi u tal-Qorti tal-Awdituri.
      Għandhom isiru dispożizzjonijiet dettaljati dwar kontroll u awditjar finanzjarju, miżuri amministrattivi, penali u rkupru li jippermettu lill-Kummissjoni Ewropea, l-Uffiċċju Ewropew Kontra l-Frodi u l-Qorti tal-Awdituri li jiġu mogħtija setgħat li jkunu ekwivalenti għas-setgħat tagħhom rigward il-benefiċjarji jew il-kuntratturi stabbiliti fl-Unjoni.
      Artikolu 7
      Dan il-Protokoll għandu japplika għall-perjodu li fih il-Ftehim ikun fis-seħħ.
      Dan il-Ftehim għandu jiġi rratifikat jew approvat mill-Partijiet skont il-proċeduri rispettivi tagħhom.
      Kull Parti tista’ tiddenunzja dan il-Protokoll b’notifika bil-miktub lill-Parti Kontraenti l-oħra. Dan il-Protokoll għandu jintemm sitt xhur wara d-data ta’ din in-notifika.
      It-terminazzjoni ta' dan il-Protokoll wara d-denunzja minn kwalunkwe waħda mill-Partijiet m'għandu jkollu l-ebda influwenza dwar l-ispezzjonijiet u kontrolli li jkollhom jitwettqu taħt id-dispożizzjonijiet stipulati fl-Artikoli 5 u 6 fejn xieraq.
      Artikolu 8
      Mhux aktar tard minn tliet snin wara d-dħul fis-seħħ ta’ dan il-Protokoll, u wara kull tliet snin sussegwenti, iż-żewġ Partijiet Kontraenti jistgħu jirrevedu l-implimentazzjoni ta’ dan il-Protokoll abbażi tal-parteċipazzjoni effettiva tal-Ġordan fi programmi tal-Unjoni.
      Artikolu 9
      Dan il-Protokoll għandu japplika, min-naħa waħda, għat-territorji li fihom japplika t-Trattat dwar il-Funzjonament tal-Unjoni Ewropea u taħt il-kundizzjonijiet stabbiliti f'dak it-Trattat, u min-naħa l-oħra, għat-territorju tal-Ġordan.
      Artikolu 10
      Dan il-Protokoll għandu jidħol fis-seħħ fl-ewwel jum tax-xahar wara d-data li fiha l-Partijiet jinnotifikaw lil xulxin permezz ta’ mezzi diplomatiċi dwar it-tlestija tal-proċeduri tagħhom meħtieġa għad-dħul fis-seħħ tiegħu.
      Sakemm id-dħul fis-seħħ ikun għadu pendenti, il-Partijiet jaqblu li japplikaw il-Protokoll proviżorjament mid-data tal-firma tiegħu.
      Artikolu 11
      Dan il-Protokoll għandu jagħmel parti integrali mill-Ftehim.
      Artikolu 12
      Dan il-Ftehim huwa miktub b'żewġ kopji fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża, Żvediża u Għarbija, u kull wieħed minn dawn it-testi huwa ugwalment awtentiku.

         Съставено в Брюксел на деветнадесети декември две хиляди и дванадесета година.
         Hecho en Bruselas, el diecinueve de diciembre de dos mil doce.
         V Bruselu dne devatenáctého prosince dva tisíce dvanáct.
         Udfærdiget i Bruxelles den nittende december to tusind og tolv.
         Geschehen zu Brüssel am neunzehnten Dezember zweitausendzwölf.
         Kahe tuhande kaheteistkümnenda aasta detsembrikuu üheksateistkümnendal päeval Brüsselis.
         Έγινε στις Βρυξέλλες, στις δεκαεννέα Δεκεμβρίου δύο χιλιάδες δώδεκα.
         Done at Brussels on the nineteenth day of December in the year two thousand and twelve.
         Fait à Bruxelles, le dix-neuf décembre deux mille douze.
         Fatto a Bruxelles, addì diciannove dicembre duemiladodici.
         Briselē, divi tūkstoši divpadsmitā gada deviņpadsmitajā decembrī.
         Priimta du tūkstančiai dvyliktų metų gruodžio devynioliktą dieną Briuselyje.
         Kelt Brüsszelben, a kétezer-tizenkettedik év december havának tizenkilencedik napján.
         Magħmul fi Brussell, fid-dsatax-il jum ta’ Diċembru tas-sena elfejn u tnax.
         Gedaan te Brussel, de negentiende december tweeduizend twaalf.
         Sporządzono w Brukseli dnia dziewiętnastego grudnia roku dwa tysiące dwunastego.
         Feito em Bruxelas, em dezanove de dezembro de dois mil e doze.
         Întocmit la Bruxelles la nouăsprezece decembrie două mii doisprezece.
         V Bruseli devätnásteho decembra dvetisícdvanásť.
         V Bruslju, dne devetnajstega decembra leta dva tisoč dvanajst.
         Tehty Brysselissä yhdeksäntenätoista päivänä joulukuuta vuonna kaksituhattakaksitoista.
         Som skedde i Bryssel den nittonde december tjugohundratolv.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Хашемитското кралство Йордания
            Por el Reino Hachemita de Jordania
            Za Jordánské hášimovské království
            For Det Hashemitiske Kongerige Jordan
            Für das Haschemitische Königreich Jordanien
            Jordaania Hašimiidi Kuningriigi nimel
            Για το Χασεμιτικό Βασίλειο της Ιορδανίας
            For the Hashemite Kingdom of Jordan
            Pour le Royaume hachémite de Jordanie
            Per il Regno hascemita di Giordania
            Jordānijas Hāšimītu Karalistes vārdā –
            Jordanijos Hašimitų Karalystės vardu
            A Jordán Hásimita Királyság részéről
            Għar-Renju Ħaxemita tal-Ġordan
            Voor het Hasjemitisch Koninkrijk Jordanië
            W imieniu Jordańskiego Królestwa Haszymidzkiego
            Pelo Reino Hachemita da Jordânia
            Pentru Regatul Hașemit al Iordaniei
            Za Jordánske hášimovské kráľovstvo
            Za Hašemitsko kraljevino Jordanijo
            Jordanian hašemiittisen kuningaskunnan puolesta
            För Hashemitiska konungariket Jordanien

         (1)  ĠU L 129, 15.5.2002, p.3.

         (2)  ĠU L 310, 9.11.2006, p. 1.

         (3)  ĠU L 248, 16.9.2002, p. 1.


title: 2011/157/UE: Deċiżjoni tal-Kunsill tal- 24 ta' Frar 2011 dwar il-konklużjoni tal-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali#Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta’ passaporti diplomatiċi, ta’ servizz jew uffiċjali

text:
               12.3.2011

               MT

               Il-Ġurnal Uffiċjali tal-Unjoni Ewropea

               L 66/1

         DEĊIŻJONI TAL-KUNSILL
   tal-24 ta' Frar 2011
   dwar il-konklużjoni tal-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali
   (2011/157/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 77(2)(a) flimkien mal-Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Kummissjoni nnegozjat f'isem l-Unjoni Ewropea Ftehim mar-Repubblika Federattiva tal-Brażil dwar eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali.

               (2)

               Dak il-Ftehim ġie iffirmat, f'isem l-Unjoni Ewropea, fit-8 ta' Novembru 2010, soġġett għall-konklużjoni tiegħu aktar tard, skont id-Deċiżjoni tal-Kunsill 2010/621/UE (1).

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit mhuwiex jieħu sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu sehem f'xi wħud mid-dispożizzjonijiet tal-acquis ta' Schengen (2); għalhekk ir-Renju Unit mhuwiex qiegħed jieħu sehem fl-adozzjoni tagħha u mhuwiex marbut biha jew soġġett għall-applikazzjoni tagħha.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda mhijiex tieħu sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi wħud mid-dispożizzjonijiet tal-acquis ta' Schengen (3); għalhekk l-Irlanda mhijiex qed tieħu sehem fl-adozzjoni tagħha u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali (“il-Ftehim”) huwa b'dan approvat f'isem l-Unjoni.
   It-test tal-ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill għandu jagħti n-notifika prevista fl-Artikolu 8(1) tal-Ftehim (4).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-24 ta’ Frar 2011.

            Għall-Kunsill

            Il-President

         PINTÉR S.

      (1)  ĠU L 273, 19.10.2010, p.2.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      FTEHIM
      bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta’ passaporti diplomatiċi, ta’ servizz jew uffiċjali
      L-UNJONI EWROPEA, minn issa ’l quddiem imsejħa “l-Unjoni”
      u
      R-REPUBBLIKA FEDERATTIVA TAL-BRAŻIL, minn issa ’l quddiem imsejħa “il-Brażil”
      minn issa ’l quddiem imsejħin flimkien “il-Partijiet Kontraenti”;
      FILWAQT LI JIXTIEQU jħarsu l-prinċipju ta’ reċiproċità u li jiffaċilitaw l-ivvjaġġar billi jiżguraw dħul u soġġorn qasir mingħajr viża għaċ-ċittadini tal-Istati Membri kollha tal-Unjoni Ewropea u għall-persuni ta’ nazzjonalità Brażiljana li huma detenturi ta’ passaporti validi diplomatiċi, uffiċjali jew ta’ servizz;
      FILWAQT LI JTENNU l-impenn tagħhom li jiżguraw ivvjaġġar reċiproku mingħajr viża malajr, filwaqt li jirrispettaw bis-sħiħ it-tlestija tal-proċeduri parlamentari u interni oħra rispettivi;
      BIL-ĦSIEB li jiżviluppaw ulterjorment ir-relazzjonijiet ta’ ħbiberija u jkomplu jsaħħu r-rabtiet mill-qrib bejn il-Partijiet Kontraenti;
      B’KONT MEĦUD tal-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas tal-Unjoni Ewropea, anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b’konferma li d-dispożizzjonijiet ta’ dan il-ftehim ma japplikawx għar-Renju Unit u l-Irlanda;
      FTIEHMU KIF ĠEJ:
      Artikolu 1
      Għan u kamp ta’ applikazzjoni
      Iċ-ċittadini tal-Unjoni u ċ-ċittadini tal-Brażil, detenturi ta’ passaporti validi diplomatiċi, ta’ servizz jew uffiċjali, huma permessi li jidħlu, jittransitaw minn u joqogħdu mingħajr viża fit-territorju tal-Parti Kontraenti l-oħra għal perijodu massimu ta’ soġġorn ta’ tliet xhur matul perijodu ta’ sitt xhur skont id-dispożizzjonijiet ta’ dan il-Ftehim.
      Artikolu 2
      Definizzjonijiet
      Għall-fini ta’ dan il-Ftehim:

                  (a)

                  “Stat Membru” għandha tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

                  (b)

                  “ċittadin tal-Unjoni” għandha tfisser persuna li għandha n-nazzjonalità ta’ Stat Membru kif definit fil-punt (a);

                  (ċ)

                  “persuna ta’ nazzjonalità Brażiljana” għandha tfisser kull persuna li għandha n-nazzjonalità Brażiljana;

                  (d)

                  “iż-żona Schengen” għandha tfisser iż-żona mingħajr fruntieri interni li tinkludi t-territorji tal-Istati Membri kif definit fil-punt (a) li japplikaw l-acquis ta’ Schengen b’mod sħiħ;

                  (e)

                     Acquis ta’ Schengen għandha tfisser il-miżuri kollha maħsuba biex jiżguraw il-moviment liberu tal-persuni f’żona mingħajr fruntieri interni, flimkien ma’ miżuri ta’ sostenn direttament relatati fir-rigward tal-kontrolli tal-fruntieri esterni, l-asil u l-immigrazzjoni u miżuri biex jipprevjenu u jiġġieldu l-kriminalità.

            Artikolu 3
      Kondizzjonijiet tal-eżenzjoni mill-viża u tas-soġġorn
      1.   L-eżenzjoni mill-viża prevista minn dan il-Ftehim għandha tapplika mingħajr preġudizzju għal-liġijiet tal-Partijiet Kontraenti dwar il-kondizzjonijiet ta’ dħul u ta’ soġġorn qasir. L-Istati Membri u l-Brażil jirriżervaw id-dritt li jirrifjutaw id-dħul jew soġġorn qasir fit-territorji tagħhom jekk waħda jew aktar minn dawn il-kondizzjonijiet ma jkunux sodisfatti.
      2.   Iċ-ċittadini tal-Unjoni li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju tal-Brażil matul is-soġġorn tagħhom.
      3.   Il-persuni ta’ nazzjonalità Brażiljana li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju ta’ kull Stat Membru matul is-soġġorn tagħhom.
      4.   L-eżenzjoni mill-viża tapplika irrespettivament mill-metodu ta’ trasport użat biex jinqasmu l-fruntieri miftuħa għat-traffiku tal-passiġġieri internazzjonali tal-Partijiet Kontraenti.
      5.   Mingħajr preġudizzju għall-Artikolu 6, kwistjonijiet rigward il-viża mhux koperti minn dan il-Ftehim għandhom jiġu koperti mil-liġi tal-Unjoni, il-liġi nazzjonali tal-Istati Membri u mil-liġi nazzjonali tal-Brażil.
      Artikolu 4
      Tul tas-soġġorn
      1.   Iċ-ċittadini tal-Unjoni li għandhom passaport validu diplomatiku, uffiċjali jew ta’ servizz jistgħu jibqgħu fit-territorju tal-Brażil għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju tal-pajjiż.
      2.   Iċ-ċittadini tal-Brażil li għandhom passaport validu diplomatiku, uffiċjali jew ta’ servizz jistgħu jibqgħu fiż-żona ta’ Schengen għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen b’mod sħiħ. Dan il-perijodu ta’ tliet xhur matul perijodu ta’ sitt xhur għandu jkun ikkalkulat b’mod indipendenti minn kwalunkwe soġġorn fi Stat Membru li jkun għadu ma japplikax l-acquis ta’ Schengen b’mod sħiħ.
      Iċ-ċittadini tal-Brażil li għandhom passaport validu diplomatiku, uffiċjali jew ta’ servizz jistgħu jibqgħu għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kull Stat Membru li jkun għadu ma japplikax l-acquis ta’ Schengen b’mod sħiħ, indipendentament mill-perijodu tas-soġġorn ikkalkulat għaż-żona ta’ Schengen.
      3.   Dan il-Ftehim ma jaffettwax il-possibbiltà għall-Brażil u għall-Istati Membri biex jestendu l-perijodu ta’ soġġorn għal aktar minn tliet xhur skont il-liġi nazzjonali u l-liġi tal-Unjoni.
      Artikolu 5
      Ġestjoni tal-Ftehim
      1.   Il-Partijiet Kontraenti għandhom jużaw il-Kumitat ta’ Esperti (minn hawn ’il quddiem imsejjaħ “il-Kumitat”) imsemmi fil-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta’ passaporti ordinarji biex isolvi t-tilwim li jinħoloq mill-interpretazzjoni jew l-applikazzjoni tad-dispożizzjonijiet ta’ dan il-Ftehim.
      2.   Il-Kumitat għandu jitlaqqa’, kull meta jkun meħtieġ, fuq talba ta’ waħda mill-Partijiet Kontraenti.
      Artikolu 6
      Relazzjoni bejn dan il-Ftehim u ftehimiet bilaterali eżistenti għall-eżenzjoni mill-viża bejn l-Istati Membri u l-Brażil
      Dan il-Ftehim għandu jkollu preċedenza fuq id-dispożizzjonijiet ta’ kwalunkwe ftehimiet bilaterali jew arranġamenti konklużi bejn l-Istati Membri individwali u l-Brażil, safejn id-dispożizzjonijiet tagħhom ikopru kwistjonijiet li jaqgħu fil-kamp ta’ applikazzjoni ta’ dan il-Ftehim.
      Artikolu 7
      Skambju ta’ kampjuni ta’ passaporti
      1.   Jekk għadhom m’għamlux hekk, il-Brażil u l-Istati Membri għandhom jiskambjaw, permezz ta’ mezzi diplomatiċi, kampjuni tal-passaporti validi diplomatiċi, uffiċjali jew ta’ servizz tagħhom mhux iktar tard minn tletin (30) jum wara d-data tal-iffirmar ta’ dan il-Ftehim.
      2.   Fil-każ tal-introduzzjoni ta’ passaporti ġodda diplomatiċi, uffiċjali jew ta’ servizz jew il-modifika ta’ dawk eżistenti, il-Partijiet għandhom jgħaddu lil xulxin, permezz ta’ mezzi diplomatiċi, kampjuni ta’ passaporti ġodda jew modifikati, akkumpanjati b’informazzjoni dettaljata dwar l-ispeċifikazzjonijiet u l-applikabbiltà tagħhom, mhux iktar tard minn tletin (30) jum qabel l-applikazzjoni tagħha.
      Artikolu 8
      Dispożizzjonijiet finali
      1.   Dan il-Ftehim għandu jkun ratifikat jew approvat mill-Partijiet Kontraenti skont il-proċeduri interni rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet Kontraenti jinnotifikaw lil xulxin li l-proċeduri msemmija hawn fuq tlestew.
      2.   Dan il-Ftehim huwa konkluż għal perijodu ta’ żmien indefinit, kemm-il darba ma jintemmx skont il-paragrafu 5.
      3.   Dan il-Ftehim jista’ jiġi emendat bil-qbil bil-miktub tal-Partijiet Kontraenti. L-emendi għandhom jidħlu fis-seħħ wara li l-Partijiet Kontraenti jkunu nnotifikaw lil xulxin bit-tlestija tal-proċeduri interni tagħhom li huma meħtieġa għal dan l-għan.
      4.   Kull Parti Kontraenti tista’ tissospendi l-Ftehim kollu jew parti minnu. Id-deċiżjoni dwar is-sospensjoni għandha tkun innotifikata lill-Parti Kontraenti l-oħra mhux aktar tard minn xahrejn qabel id-dħul fis-seħħ tagħha. Il-Parti Kontraenti li tkun issospendiet l-applikazzjoni ta’ dan il-Ftehim għandha tgħarraf minnufih lill-Parti Kontraenti l-oħra ladarba r-raġunijiet għas-sospensjoni ma jkunux japplikaw aktar.
      5.   Kull Parti Kontraenti tista’ ttemm dan il-Ftehim billi tagħti notifika bil-miktub lill-Parti l-oħra. Dan il-Ftehim għandu jieqaf milli jkun fis-seħħ 90 jum wara d-data ta’ tali notifika.
      6.   Il-Brażil jista’ jissospendi jew itemm dan il-Ftehim biss fir-rigward tal-Istati Membri kollha tal-Unjoni.
      7.   L-Unjoni tistà tissospendi jew ittemm dan il-Ftehim biss fir-rigward tal-Istati Membri kollha tagħha.

         Magħmul fi Brussell, f’żewġ kopji, b’kull waħda fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, b’kull wieħed minn dawn it-testi ugwalment awtentiku.
         Съставено в Брюксел на осми ноември две хиляди и десета година.
         Hecho en Bruselas, el ocho de noviembre de dos mil diez.
         V Bruselu dne osmého listopadu dva tisíce deset.
         Udfærdiget i Bruxelles den ottende november to tusind og ti.
         Geschehen zu Brüssel am achten November zweitausendzehn.
         Kahe tuhande kümnenda aasta novembrikuu kaheksandal päeval Brüsselis.
         'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
         Done at Brussels on the eighth day of November in the year two thousand and ten.
         Fait à Bruxelles, le huit novembre deux mille dix.
         Fatto a Bruxelles, addì otto novembre duemiladieci.
         Briselē, divi tūkstoši desmitā gada astotajā novembrī.
         Priimta du tūkstančiai dešimtų metų lapkričio aštuntą dieną Briuselyje.
         Kelt Brüsszelben, a kétezer-tizedik év november havának nyolcadik napján.
         Magħmul fi Brussell, fit-tmien jum ta’ Novembru tas-sena elfejn u għaxra.
         Gedaan te Brussel, de achtste november tweeduizend tien.
         Sporządzono w Brukseli dnia ósmego listopada roku dwa tysiące dziesiątego.
         Feito em Bruxelas, em oito de Novembro de dois mil e dez.
         Întocmit la Bruxelles la opt noiembrie două mii zece.
         V Bruseli ôsmeho novembra dvetisícdesať.
         V Bruslju, dne osmega novembra leta dva tisoč deset.
         Tehty Brysselissä kahdeksantena päivänä marraskuuta vuonna kaksituhattakymmenen.
         Som skedde i Bryssel den åttonde november tjugohundratio.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Федеративна република Бразилия
            Por la República Federativa de Brasil
            Za Brazilskou Federativní republiku
            For Den Føderative Republik Brasilien
            Für die Föderative Republik Brasilien
            Brasiilia Liitvabariigi nimel
            Για την Ομοσπονδιακή Δημοκρατία της Βραζιλίας
            For the Federative Republic of Brazil
            Pour la République fédérative du Brésil
            Per la Repubblica federativa del Brasile
            Brazīlijas Federatīvās Republikas vārdā –
            Brazilijos Federacinės Respublikos vardu
            A Brazil Szövetségi Köztársaság részéről
            Għar-Repubblika Federattiva tal-Brażil
            Voor de Federale Republiek Brazilië
            W imieniu Federacyjnej Republiki Brazylii
            Pela República Federativa do Brasil
            Pentru Republica Federativă a Braziliei
            Za Brazílsku federatívnu republiku
            Za Federativno republiko Brazilijo
            Brasilian liittotasavallan puolesta
            För Förbundsrepubliken Brasilien


title: 2013/546/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima V — Il-Qorti tal-Awdituri#Riżoluzzjoni tal-Parlament Ewropew tas- 17 ta’ April 2013 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima V — Il-Qorti tal-Awdituri

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/122

         DEĊIŻJONI TAL-PARLAMENT EWROPEW
   tas-17 ta’ April 2013
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima V — Il-Qorti tal-Awdituri
   (2013/546/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7-0228/2012) (2),

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tat-tranżazzjonijiet sottostanti pprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0092/2013),

               1.

               Jagħti l-kwittanza lis-Segretarju Ġenerali tal-Qorti tal-Awdituri għall-implimentazzjoni tal-baġit tal-Qorti tal-Awdituri għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 68, 15.3.2011.

      (2)  ĠU C 348, 14.11.2012, p. 1.

      (3)  ĠU C 344, 12.11.2012, p. 1.

      (4)  ĠU C 348, 14.11.2012, p. 130.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

      RIŻOLUZZJONI TAL-PARLAMENT EWROPEW
      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima V — Il-Qorti tal-Awdituri
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

                  —

                  wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7-0228/2012) (2),

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tat-tranżazzjonijiet sottostanti pprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0092/2013),

                  1.

                  Jinnota li l-eżerċizzju tal-awditjar tal-kontijiet annwali tal-Qorti tal-Awdituri jsir minn awditur estern indipendenti - PricewaterhouseCoopers SARL - sabiex jiġu applikati l-istess prinċipji ta’ trasparenza u ta’ obbligu ta’ rendikont li tapplika hi stess fil-konfront ta’ dawk li jkunu ġew awditjati; jieħu nota tal-opinjoni tal-awditur li d-dikjarazzjoni finanzjarja tagħti stampa reali u ġusta tal-pożizzjoni finanzjarja tal-Qorti;

                  2.

                  Jenfasizza li fl-2011, l-approprjazzjonijiet ta’ impenn tal-Qorti tal-Awdituri kienu jammontaw għal total ta’ EUR 134 337 000 (EUR 148 600 000 fl-2010) u li s-sena li għaddiet ir-rata ta’ implimentazzjoni għal dawk l-approprjazzjonijiet kienet ta’ 93 %; jinnota li l-baġit tal-Qorti tal-Awdituri huwa purament amministrattiv;

                  3.

                  Iħeġġeġ lill-Qorti tal-Awdituri tkompli tivvaluta l-kwalità u l-impatt ta’ ħidmitha; jitlob li tingħata attenzjoni speċjali lir-rieżami tal-esperti esterni fir-rigward tal-kontenut u l-preżentazzjoni tar-rapporti tal-Qorti tal-Awdituri; jinnota li fl-2011 naqset ir-rata ta’ sodisfazzjon tal-esperti esterni u jitlob lill-Qorti tal-Awdituri tispjega għaliex qed jiġri dan;

                  4.

                  Jifraħ lill-Qorti tal-Awdituri dwar it-titjib fil-ġestjoni finanzjarja tagħha, b’mod partikolari permezz tal-introduzzjoni ta’ monitoraġġ sistematiku tal-implimentazzjoni tar-rakkomandazzjonijiet min-naħa ta’ dawk li jkunu ġew awditjati; iqis ir-rata miksuba bħala riżultat pożittiv ħafna u jixtieq ikun jaf x’inhi l-medja ta’ żmien bejn l-għoti ta’ dawn l-evalwazzjonijiet u l-wasla tat-tweġibiet min-naħa ta’ dawk li jkunu ġew awditjati;

                  5.

                  Ifakkar lill-Qorti tal-Awdituri dwar il-ħtieġa li tikkonforma maż-żmien ippjanat, anke meta ma jkunx hemm skadenza, bħal ma hu l-każ bir-Rapporti Speċjali tal-Qorti tal-Awdituri; iqis li r-rata ta’ osservanza ta’ rapporti adottati f’waqthom jeħtieġ li titjieb;

                  6.

                  Jistieden lill-Qorti tal-Awdituri tipprovdi skeda ta’ żmien li jkun fiha informazzjoni dwar l-istadji individwali ta’ rapport (mix-xogħol inizjali sal-pubblikazzjoni) f’kull wieħed mir-rapporti speċjali tagħha;

                  7.

                  Jaqbel mal-importanza li l-Qorti tal-Awdituri attribwixxiet lid-dikjarazzjoni ta’ sejbiet preliminari; jistieden għal dan il-għan lill-Qorti tal-Awdituri tieħu miżuri effikaċi sabiex iżżid il-persentaġġ ta’ dikjarazzjonijiet maħruġa fi żmien xahrejn;

                  8.

                  Jilqa’ t-tisħiħ ta’ karigi fl-awditjar l-2011, meta mqabbel man-numru ta’ persunal f’servizzi oħra; ifaħħar lill-Qorti tal-Awdituri għall-impenn kontinwu tagħha sabiex tfittex li tikseb effiċjenza fis-servizzi ta’ appoġġ; jiddispjaċih madankollu li n-numru ta’ karigi fl-awditjar fi tmiem l-2011 kien għadu għoli (25 kariga battala), anke jekk kien ħafna inqas minn dak tas-sena preċedenti (44 fl-2010); jistieden lill-Qorti tal-Awdituri tħaffef ir-reklutaġġ ta’ persunal ġdid għall-karigi battala fl-awditjar;

                  9.

                  Jiġbed l-attenzjoni għall-iżbilanċ ġeografiku konsiderevoli fir-rigward ta’ postijiet ta’ diretturi: erba’ ċittadini mir-Renju Unit u wieħed minn Franza, Spanja, il-Belġju, id-Danimarka, il-Greċja, l-Irlanda u l-Italja;

                  10.

                  Iqis li l-bilanċ bejn is-sessi fil-livell ta’ Diretturi u Kapijiet tal-Unità għadu wisq żbilanċjat (72 % huma irġiel u 28 % nisa); jinnota b’sodisfazzjon li l-proporzjon ta’ nisa fil-livell AD qed jiżdied; jindika madankollu, l-importanza ta’ bilanċ ġeografiku fil-livelli kollha tal-persunal; jitlob li l-Qorti tal-Awdituri tipprovdi wkoll tqassim skont in-nazzjonalità;

                  11.

                  Jitlob lill-Qorti tal-Awdituri biex fil-futur tippreserva l-aħjar ambjent tax-xogħol possibbli għall-persunal u għall-Membri tagħha; iħeġġeġ lill-Qorti tal-Awdituri teżamina x’lezzjonijiet jistgħu jinsiltu mill-każ żvelat reċentement ta’ fastidju, u jekk il-proċedura applikata tul l-investigazzjoni mill-Qorti tal-Awdituri kinitx konformi bis-sħiħ mar-Regoli ta’ Proċedura tagħha;

                  12.

                  Jitlob li jkun hemm miżuri preventivi ta’ salvagwardja kontra l-fastidju fuq il-post tax-xogħol, u biex jintbagħtu dettalji dwar il-miżuri kollha li ttieħdu fir-rigward tal-persunal fl-uffiċċji privati tal-Membri tal-Qorti tal-Awdituri;

                  13.

                  Jifraħ lill-Qorti tal-Awdituri għall-prestazzjoni verament effiċjenti tad-Direttorat ta’ Traduzzjoni tagħha u għat-tlestija fiż-żmien ippjanat u fi ħdan il-baġit tal-bini K3;

                  14.

                  Jitlob informazzjoni dwar ir-raġunijiet għaliex is-sistema l-ġdida tal-IT tal-Qorti, “Assist”, ma ġietx implimentata u xi problemi kien hemm; jitlob biex ikun hemm analiżi tal-komponenti tal-ispejjeż li kien hemm s’issa, u tal-ispejjeż possibbli fil-futur, u informazzjoni dwar meta x’aktarx jiġi introdott il-programm;

                  15.

                  Jinnota li l-Qorti tal-Awdituri b’kollox wettqet 379 żjara ta’ awditu fl-2011, 343 fi Stati Membri u 36 f’pajjiżi terzi; jistieden lill-Qorti tal-Awdituri żżid kemm in-numru kif ukoll l-effettività taż-żjajjar tal-awditjar fuq il-post;

                  16.

                  Jinnota li fl-2011, il-Qorti tal-Awdituri b’kollox irrappurtat seba’ każijiet ta’ suspett ta’ frodi lill-Uffiċċju Ewropew Kontra l-Frodi (OLAF) b’riżultat tal-ħidma ta’ awditjar tagħha; jinnota li OLAF iddeċieda li jiftaħ inkjesta fil-każ ta’ tnejn minnhom u li dawn l-inkjesti għadhom għaddejjin; jistieden lill-Qorti tal-Awdituri tiċċara jekk in-numru ta’ każijiet riferuti lil OLAF u l-persentaġġ ta’ dawk li qed jiġu investigati jirriflettux il-livell attwali ta’ korruzzjoni b’rabta mal-użu tal-fondi tal-Unjoni u, jekk dan mhuwiex il-każ, x’tipproponi li jsir biex jiżdiedu dawn iċ-ċifri;

                  17.

                  Jinnota, barra minn hekk, li fl-2011 il-Qorti tal-Awdituri rreferiet lill-OLAF 17-il każ ta’ suspett ta’ frodi possibbli li oriġinaw minn ittri ta’ denunzja li rċeviet il-Qorti tal-Awdituri; jappoġġa l-kooperazzjoni mill-qrib li l-Qorti tal-Awdituri kontinwament għandha mal-OLAF, u jħeġġeġ lill-Qorti tal-Awdituri biex tivvaluta jekk din iċ-ċifra tistax tiżdied, u jekk ikun il-każ, kif tista’ tiżdied b’rabta mal-immaġni, l-azzjoni u l-effettività ġenerali tal-Qorti tal-Awdituri f’dan is-settur;

                  18.

                  Jilqa’ l-kooperazzjoni bejn il-Qorti tal-Awdituri u l-Kumitat tal-Parlament għall-Kontroll tal-Baġit, is-segwitu ċar tar-riżoluzzjoni ta’ kwittanza mis-sena preċedenti u r-rispons regolari għar-rikjesti tal-Parlament;

                  19.

                  Jieħu nota tal-eżerċizzju ta’ segwitu li sar mis-servizz ta’ awditjar intern li identifika l-progress fil-konfront ta’ kontrolli interni eżistenti u l-isforzi li saru min-naħa tas-servizzi li sarilhom awditu sabiex jimplimentaw il-pjanijiet ta’ azzjoni miftiehma; jitlob li jinżamm infurmat dwar il-miżuri implimentati u r-riżultati li nkisbu minn dawk is-servizzi;

                  20.

                  Jilqa’ l-pubblikazzjoni tar-Rapport Speċjali Nru 19/2012 dwar is-segwitu tar-Rapporti Speċjali tal-Qorti tal-Awdituri;

                  21.

                  Jistenna li jirċievi sommarju tal-konklużjonijiet ewlenin li jirriżultaw mill-monitoraġġ tal-verifiki ex-post tas-servizz ta’ awditjar intern u r-riżultati tal-impatt li kellu dan it-tibdil fuq il-kontroll intern tal-Qorti tal-Awdituri fir-rapport annwali tal-attività tal-2012;

                  22.

                  Jirrikonoxxi li r-rieżami ta’ nofs il-perjodu tal-istrateġija ġenerali tal-Qorti tal-Awdituri għall-2009-2013 ikkonkluda li l-proċessi ewlenin huma mmonitorjati u li l-progress li sar sa issa ġie rrappurtat bir-reqqa;

                  23.

                  Jistenna b’interess it-tieni evalwazzjoni bejn il-pari li l-Qorti tal-Awdituri se tniedi fl-2013, li tiffoka b’mod partikolari fuq il-prattika tal-awditjar tal-prestazzjoni tal-Qorti tal-Awdituri; jitlob informazzjoni dwar l-implimentazzjoni tal-konklużjonijiet tal-ewwel evalwazzjoni bejn il-pari introduttorja fl-2012;

                  24.

                  Jaqbel mar-rakkomandazzjonijiet tas-servizz ta’ awditjar intern li jinħoloq sett ġdid ta’ indikaturi tal-prestazzjoni sabiex titkejjel l-implimentazzjoni ta’ dik l-istrateġija.

         (1)  ĠU L 68, 15.3.2011.

         (2)  ĠU C 348, 14.11.2012, p. 1.

         (3)  ĠU C 344, 12.11.2012, p. 1.

         (4)  ĠU C 348, 14.11.2012, p. 130.

         (5)  ĠU L 248, 16.9.2002, p. 1.

         (6)  ĠU L 298, 26.10.2012, p. 1.


title: 2011/606/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza b’rabta mal-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/232

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza b’rabta mal-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2009
   (2011/606/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea ta’ Sorveljanza tal-GNSS għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea ta’ Sorveljanza tal-GNSS għas-sena finanzjarja 2009, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita (3), u b’mod partikolari l-Artikolu 12 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0103/2011),

               1.

               Jagħti l-kwittanza lid-Direttur Eżekuttiv tal-Awtorità Ewropea ta’ Sorveljanza tal-GNSS għall-implimentazzjoni tal-baġit tal-Awtorità għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea tal-GNSS (dik li qabel kienet l-Awtorità Ewropea ta’ Sorveljanza tal-GNSS), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 114.

      (2)  ĠU L 248, 16.9.2002, p. 1.

      (3)  ĠU L 246, 20.7.2004, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Awtorità Ewropea ta’ Sorveljanza tal-GNSS għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea ta’ Sorveljanza tal-GNSS għas-sena finanzjarja 2009, flimkien mat-tweġibiet tal-Awtorità (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita (3), u b’mod partikolari l-Artikolu 12 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0103/2011),

                  A.

                  billi l-Awtorità Ewropea ta’ Sorveljanza tal-GNSS saret finanzjarjament awtonoma fl-2006,

                  B.

                  billi l-Qorti tal-Awdituri ddikjarat li ma setgħatx tifforma opinjoni dwar il-kontijiet tal-Awtorità għas-sena finanzjarja 2007 u jinnota li l-istruttura sħiħa tal-proġett Galileo kienet qed tiġi riveduta fl-2007 u li l-kontijiet tal-Awtorità ġew ippreparati f’ambjent legali fraġli,

                  C.

                  billi l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2008, u dwar il-legalità u r-regolarità tat-tranżazzjonijiet sottostanti,

                  D.

                  billi fil-5 ta’ Mejju 2010, il-Parlament ta l-kwittanza lid-Direttur Eżekuttiv tal-Awtorità għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, inter alia:

                              —

                              jiddispjaċih li l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2008, u dwar il-legalità u r-regolarità tat-tranżazzjonijiet sottostanti;

                              —

                              kien imħasseb li, minkejja li skont ir-Regolament (KE) Nru 683/2008 (6), il-Kummissjoni saret responsabbli, mill-1 ta’ Jannar 2009, għall-ġestjoni tal-fondi u l-implimentazzjoni tal-programmi Ewropej ta’ navigazzjoni bis-satellita (EGNOS u Galileo), sal-aħħar tal-2008 ma kienu ġew ittrasferiti la attivitajiet u lanqas assi lill-Kummissjoni, u li d-distribuzzjoni l-ġdida tar-responsabilitajiet bejn il-Kummissjoni u l-Awtorità ma kinetx riflessa b’mod ċar fil-kontijiet annwali rispettivi tagħhom,

                  E.

                  billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li t-tranżazzjonijiet sottostanti huma legali u regolari,

                  F.

                  billi l-baġit tal-Awtorità għas-sena 2009 kien ta’ EUR 44 400 000 li jikkostitwixxi tnaqqis ta’ 64 % mis-sena finanzjarja 2008,

         Ġestjoni baġitarja u finanzjarja

                  1.

                  Jilqa’ l-fatt li, wara d-dħul fis-seħħ tar-Regolament (KE) Nru 683/2008, il-maġġoranza tal-attivitajiet u l-assi relatati mal-programmi EGNOS u Galileo ġew ittrasferiti lill-Kummissjoni f’Diċembru 2009; jinnota li l-bqija tal-attivitajiet u l-assi kellhom jiġu ttrasferiti fl-2010;

                  2.

                  Jirrikonoxxi d-dikjarazzjoni mill-Qorti tal-Awdituri li għall-proċedura ta’ għotjiet għall-ewwel sejħa tal-Galileo taħt is-Seba’ Programm ta’ Qafas (EUR 17 500 000) il-kriterji ta’ esklużjoni ma ġewx ippubblikati u ċċekkjati u li, fir-rigward tal-kriterji ta’ eliġibbiltà, l-Awtorità ma tatx provi b’mod sistematiku tal-verifikazzjoni tagħha li l-kriterji għall-intrapriżi zgħar u ta’ daqs medju għall-benefiċjarji potenzjali li kienu qegħdin jieħdu sehem f’wieħed mit-temi ġew issodisfati;

                  3.

                  Jinnota wkoll li l-baġit finali ppubblikat mill-Awtorità fil-31 ta’ Marzu 2010 ma kienx jirrifletti l-baġit finali għall-2009 approvat mill-Bord Amministrattiv u ma kienx jinkludi d-dħul tiegħu; iħeġġeġ għalhekk lill-Awtorità tirrimedja s-sitwazzjoni u tinforma l-awtorità ta’ kwittanza dwar it-tibdil;

         Riżorsi umani

                  4.

                  Jiddispjaċih dwar in-nuqqasijiet fil-proċeduri ta’ għażla tal-persunal li jipperikolaw it-trasparenza ta’ dawn il-proċeduri; jirrikonoxxi, filfatt, li l-Qorti tal-Awdituri rrapportat li fir-rigward tal-erba’ proċeduri ta’ għażla tal-persunal ivverifikati, ma teżisti l-ebda evidenza li l-valuri tal-kriterji tal-għażla u l-limiti li l-kandidati kellhom jilħqu biex jiġu mistiedna għat-testijiet bil-miktub u għall-intervisti kienu stabbiliti qabel ma beda l-proċess tal-evalwazzjoni u m’hemm l-ebda evidenza li l-mistoqsijiet għat-testijiet bil-miktub u għall-intervisti ġew definiti qabel ma tfasslet il-lista qasira ta’ kandidati; jistieden għalhekk lill-Awtorità tirrimedja s-sitwazzjoni billi ttejjeb il-proċeduri ta’ għażla tagħha;

                  5.

                  Jenfasizza wkoll il-ħtieġa li jiġu rrimedjati n-nuqqasijiet li jiksru l-prinċipju ta’ trattament ugwali fl-applikazzjoni tal-kriterji ta’ eliġibbiltà fil-proċeduri ta’ reklutaġġ miftuħa kemm għal kandidati interni kif ukoll għal dawk esterni; jirrikonoxxi, filfatt, mill-Qorti tal-Awdituri li f’waħda mill-proċeduri ta’ reklutaġġ ivverifikati, wieħed mill-kandidati ġie kkunsidrat eliġibbli minkejja li kien stabbilit b’mod ċar mill-bidu tal-proċedura li ma kienx jissodisfa l-kriterji tal-għażla iżda kien kandidat intern;

         Verifika interna

                  6.

                  Jirrikonoxxi li s-Servizz tal-Awditjar Intern (IAS) wettaq il-verifika interna tiegħu f’Novembru 2007 u l-verifiki ta’ segwitu tiegħu f’Ottubru 2008 u f’Diċembru 2009; jinnota li ż-żewġ rakkomandazzjonijiet tal-IAS importanti li fadal biex jiġu implimentati huma relatati ma’ karigi sensittivi u deskrizzjonijiet tax-xogħol;

                  7.

                  Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 338, 14.12.2010, p. 114.

         (2)  ĠU L 248, 16.9.2002, p. 1.

         (3)  ĠU L 246, 20.7.2004, p. 1.

         (4)  ĠU L 357, 31.12.2002, p. 72.

         (5)  ĠU L 252, 25.9.2010, p. 218.

         (6)  Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo) (ĠU L 196, 24.7.2008, p. 1).

         (7)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).